CELEX: C2004/251/10
Language: sl
Date: 2004-10-09 00:00:00
Title: Zadeva C-336/04: Predlog za sprejem predhodne odločbe na podlagi sklepa Commissione Tributaria Provinciale di Pordenone – Sezione 02 -(Italija) z dne 14. julija 2004 v zadevi Banca Popolare FriulAdria S.p.A. proti Agenzia Entrate Ufficio Pordenone

9.10.2004   
            
            
               SL
            
            
               Uradni list Evropske unije
            
            
               C 251/5
            
         Predlog za sprejem predhodne odločbe na podlagi sklepa Commissione Tributaria Provinciale di Pordenone – Sezione 02 -(Italija) z dne 14. julija 2004 v zadevi Banca Popolare FriulAdria S.p.A. proti Agenzia Entrate Ufficio Pordenone
   (Zadeva C-336/04)
   (2004/C 251/10)
   Commissione Tributaria Provinciale di Pordenone je s sklepom z dne 14. julija 2004 v zadevi Banca Popolare FriulAdria S.p.A. proti Agenzia Entrate Ufficio Pordenone, ki ga je sodno tajništvo prejelo dne 2. avgusta 2004, Sodišču Evropskih skupnosti predložila predlog za sprejem predhodne odločbe.
   Commissione Tributaria Provinciale di Pordenone predlaga Sodišču, da odloči o naslednjih vprašanjih:
   
               1.
            
            
               Ali je odločba Komisije št. 2002/581/ES (1) z dne 11. decembra 2001 (UL L 184, z dne 13. julija 2002, str. 27) neveljavna in neskladna s pravom Skupnosti, kolikor so določbe zakona 461/98 ter odgovarjajočega zakonskega dekreta 153/99 o bankah združljive s skupnim trgom, v nasprotju s stališčem Komisije, oziroma v vsakem primeru spadajo med izjeme iz člena 87(3) točki (b) in (c) Pogodbe ES?
            
         
               2.
            
            
               Posebno, ali je člen 4 omenjene odločbe neveljaven in neskladen s pravom Skupnosti, kolikor je z njim Komisija:
               
                           a)
                        
                        
                           kršila dolžnost zadostne obrazložitve iz člena 253 Pogodbe ES; in/ali
                        
                     
                           b)
                        
                        
                           kršila načelo zaupanja v pravo; in/ali
                        
                     
                           c)
                        
                        
                           kršila načelo sorazmernosti?
                        
                     
         
               3.
            
            
               V vsakem primeru, ali pravilna razlaga člena 87 in nasl. Pogodbe ES, člena 14 Uredbe (ES) št. 659/99 (2) ter temeljnih načel prava Skupnosti, predvsem tistih, ki so navedeni v obrazložitvi, nasprotuje uporabi člena 1 dekreta zakona z dne 24. decembra 2002, št. 282 (spremenjen z zakonom z dne 21. februarja 2003, št. 27)?
            
         
      (1)  O sistemu državne pomoči, ki jo je Italija dodelila v korist bank.
   
      (2)  Uredba Sveta (ES) 659/1999 z dne 22. marca 1999 o določitvi podrobnih pravil za uporabo člena 93 Pogodbe ES (UL L 83, 27.3.1999, str. 1).